Document ID: 32008R0139

KOMISIJAS REGULA (EK) Nr. 139/2008
(2008. gada 15. februāris)
ar ko groza I, II, III, V un VII pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 19. pantu,
tā kā:
(1)
Kopīgie noteikumi tekstilizstrādājumu importam no trešām valstīm būtu jāatjaunina, ņemot vērā jaunākās tendences.
(2)
Vjetnama 2007. gada 11. janvārī kļuva par Pasaules Tirdzniecības organizācijas pilntiesīgu locekli.
(3)
Ar Lēmumu 2007/861/EK (2) Padome apstiprināja divpusēja nolīguma starp Eiropas Kopienu un Baltkrievijas Republiku par tirdzniecību ar tekstilizstrādājumiem parakstīšanu un pagaidu piemērošanu.
(4)
Grozījumi Padomes 1987. gada 23. jūlija Regulā Nr. 2658/87 par tarifu (3) un statistikas nomenklatūru un kopējo muitas tarifu attiecas arī uz dažiem kodiem, kas minēti I pielikumā Regulai (EEK) Nr. 3030/93.
(5)
Tādēļ attiecīgi jāgroza Regula (EEK) Nr. 3030/93.
(6)
Šajā regulā paredzētie pasākumi ir saskaņā ar Tekstilpreču komitejas atzinumu, kas izveidota saskaņā ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 I, II, III, V un VII pielikumu groza, kā noteikts šīs regulas pielikumos.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 15. februārī

Labels: 1
3
5